ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
২০২১-২২ অর্থবর্ষে সাধারণ বাজেটে স্বাস্থ্য ক্ষেত্রে ব্যয় ১৩৭ শতাংশ বৃদ্ধি করার জন্য প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন ডাঃ হর্ষ বর্ধন
নয়াদিল্লী, ১ ফেব্রুয়ারি, ২০২১
স্বাস্থ্য ও সুস্থতা ক্ষেত্রে বিশেষ গুরুত্ব প্রদান সহ কোভিডের বিরুদ্ধে লড়াই এবং যক্ষ্মার মতো রোগ নির্মূল ও ১২টি সংক্রামক রোগের বিরুদ্ধে শিশুদের টিকাকরণের লক্ষ্যে ২০২১-২২ অর্থবর্ষে সাধারণ বাজেটে স্বাস্থ্য খাতে ব্যয় ১৩৭ শতাংশ বৃদ্ধি করার জন্য প্রধানমন্ত্রী শ্রী নরেন্দ্র মোদী এবং কেন্দ্রীয় অর্থমন্ত্রী শ্রীমতি নির্মলা সীতারমনকে বিশেষ ধন্যবাদ জানিয়েছেন কেন্দ্রীয় স্বাস্থ্যমন্ত্রী ডাঃ হর্ষ বর্ধন।
স্বাস্থ্যমন্ত্রী জানিয়েছেন ২০২১এর সাধারণ বাজেটে স্বাস্থ্য পরিকাঠামো ক্ষেত্রে বিনিয়োগ ২.৩৭ গুণ বৃদ্ধি করা হয়েছে। রোগ প্রতিরোধমূলক নিরাময় স্বাস্থ্য ব্যবস্থাপনা সহ স্বাস্থ্যকর কল্যাণ প্রকল্পে মোট ২,২৩,৮৪৬ কোটি টাকা বরাদ্দ করা হয়েছে। তিনি জানান, প্রধানমন্ত্রী শ্রী নরেন্দ্র মোদীর নেতৃত্বে সরকার কোভিড-১৯এর বিরুদ্ধে লড়াইয়ে উল্লেখযোগ্য সাফল্য লাভ করেছে।
জল জীবন মিশনের ওপর বিশেষ গুরুত্ব আরোপ করে তিনি জানান, স্বচ্ছ ভারত অভিযান এর দ্বিতীয় পর্যায়ের সূচনা এবং দেশবাসীর সুস্বাস্থ্যের জন্য সংক্রমণ দূরীকরণ এবং বায়ুদূষণ কমাতে উদ্যোগ নেওয়া হয়েছে।
‘প্রধানমন্ত্রী আত্মনির্ভর স্বাস্থ্য ভারত যোজনা’য় আগামী ৬ বছরে ৬৪ হাজার ১৮০ কোটি টাকা খরচ করা হবে বলে জানান ডাঃ হর্ষ বর্ধন। তিনি বলেন, এই প্রকল্পের আওতায় ১৭ হাজার গ্রামীণ এবং ১১ হাজার নগরকেন্দ্রিক স্বাস্থ্য ও সুস্থতা কেন্দ্র গড়ে তোলা হবে। কোভিড মহামারী প্রতিরোধ ক্ষেত্রে ন্যাশনাল সেন্টার ফর ডিজিজ কন্ট্রোল  গুরুত্বপূর্ণ ভূমিকা পালন করেছে বলে তিনি জানান। কেন্দ্রীয় স্বাস্থ্য মন্ত্রী বলেন, দেশজুড়ে টিকাকরণ অভিযান কর্মসূচিতে ৩৫ হাজার কোটি টাকা বরাদ্দ করা হয়েছে। দেশের বিশেষ সুবিধাপ্রাপ্ত ১১২টি জেলায় পোষণ অভিযান এবং পুষ্টিকরণ অভিযানের ওপর গুরুত্ব আরোপ করা হয়েছে বলেও তিনি জানান। সর্বজনীন স্বাস্থ্য ব্যবস্থাপনায় বিশুদ্ধ পানীয় জল, শৌচালয় নির্মাণ, স্বচ্ছ পরিবেশের ওপর বারংবার গুরুত্ব আরোপ করেছে বিশ্ব স্বাস্থ্য সংস্থা হু। এ প্রসঙ্গে কেন্দ্রীয় মন্ত্রী বলেন, এবারের বাজেটে জল জীবন মিশন  অভিযান চালু করার কথা ঘোষণা করা হয়েছে। এর মূল লক্ষ্যই হল ২.৮৬ কোটি পরিবারে নল বাহিত জলের ট্যাপ সংযোগ সহ ৪ হাজার ৩৭৮টি স্থানীয় নগর সংস্থায় সর্বজনীন ব্যবহারযোগ্য পানীয় জল সরবরাহের পাশাপাশি ৫০০টি অম্রুত শহরে বর্জ্য ব্যবস্থাপনা প্রতিষ্ঠার লক্ষ্য নেওয়া হয়েছে। এই প্রকল্প বাস্তবায়নে আগামী ৫ বছরে ২ লক্ষ ৮৭ হাজার কোটি টাকা ব্যয় করা হবে।
প্রধানমন্ত্রীরদপ্তর
মহালয়া উপলক্ষ্যে প্রধানমন্ত্রীর শুভেচ্ছা
নতুনদিল্লি, ৬ই অক্টোবর, ২০২১
প্রধানমন্ত্রী শ্রী নরেন্দ্র মোদী মহালয়া উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“ শুভ মহালয়া!
আমরা মা দুর্গাকে প্রণাম জানাই আর আমাদের গ্রহর মঙ্গল ও আমাদের নাগরিকদের কল্যাণের জন্য তাঁর আশীর্বাদ প্রার্থনা করি। আগামী দিন সকলে আনন্দে থাকুন, সুস্থ থাকুন। “
CG/CB/NS
(
উপ-রাষ্ট্রপতিরসচিবালয়
ভারত ছাড়ো আন্দোলনের ৮১ তম বার্ষিকীতে রাজ্যসভার শ্রদ্ধাজ্ঞাপন
এই দিনটি সাংসদদের আত্মসমীক্ষার এবং নিজেদের নৈতিক অবদানের প্রতিচ্ছবি দেখার সুযোগ করে দেয় – উপরাষ্ট্রপতি
‘ভারত ছাড়ো’ ডাক এই অমৃতকালে আরও বেশি প্রাসঙ্গিক হয়ে উঠেছে, বললেন উপরাষ্ট্রপতি
নতুন দিল্লি, ৯ আগস্ট, ২০২৩
ঐতিহাসিক ‘ভারত ছাড়ো’ আন্দোলনের ৮১ তম বার্ষিকীতে উপরাষ্ট্রপতি ও রাজ্যসভার চেয়ারম্যান শ্রী জগদীপ ধনখড় আজ স্বাধীনতা সংগ্রামীদের প্রতি শ্রদ্ধাজ্ঞাপন করেছেন। রাজ্যসভায় তাঁর বিবৃতিতে তিনি দেশের সার্বভৌমত্ব ও সংহতি বজায় রাখার এবং দেশের সেবায় নিজেদের উৎসর্গ করার প্রতিশ্রুতি পুনর্ব্যক্ত করার আহ্বান জানান।
এই উপলক্ষ্য সাংসদদের আত্মসমীক্ষার এবং নিজেদের নৈতিক অবদানের প্রতিচ্ছবি দেখার সুযোগ করে দেয় বলে উপরাষ্ট্রপতি মন্তব্য করেন। দেশের সেবায়, সাধারণ মানুষের আশা-আকাঙ্ক্ষা পুরণে এবং জাতিসত্তার নিরিখে ভারতের জন্য এক গর্বের স্থান সুনিশ্চিত করার লক্ষ্যে নিজেদের উৎসর্গ করতে সাংসদদের প্রতি আহ্বান জানান তিনি।
উপরাষ্ট্রপতি বলেন, ‘ভারত ছাড়ো’-র ডাক অমৃতকালে আরও বেশি করে প্রাসঙ্গিক হয়ে উঠেছে। মানুষ যদি কোনো নির্দিষ্ট লক্ষ্য অর্জনের জন্য নিষ্ঠা ও ঐকান্তিকতা নিয়ে একযোগে কাজ করে, তাহলে এই আন্দোলনের মাধ্যমে তাদের সম্ভাবনার পূর্ণ সদ্ব্যবহার হবে।
মহাত্মা গান্ধীর ‘করেঙ্গে ইয়া মরেঙ্গে’ শ্লোগানের উল্লেখ করে শ্রী ধনখড় বলেন, এই মন্ত্র জাতির মধ্যে এমন এক শক্তির সঞ্চার করেছিল যা আমাদের জাতিকে ঔপনিবেশিক শাসনের জোয়াল থেকে বের করে এনে স্বাধীনতার লক্ষ্যে পৌঁছে দিয়েছিল।
শ্রী ধনখড় তাঁর বিবৃতিতে দারিদ্র দুরীকরণ, সাক্ষরতার প্রসার, বৈষম্য নির্মূল ও সামাজিক অন্তর্ভুক্তিকরণের লক্ষ্যে স্বাধীনতার পর যেসব প্রয়াস চালানো হয়েছে, সেগুলির প্রশংসা করেন। আমরা যখন ২০৪৭ সালে স্বাধীনতার শতবর্ষ পূর্তির দিকে এগিয়ে চলেছি, তখন এইসব ক্ষেত্রে অর্জিত অগ্রগতি আমাদের গর্বের কারণ বলে তিনি মন্তব্য করেন।
স্বাধীনতার জন্য জীবন উৎসর্গকারী শহীদদের শ্রদ্ধা জানাতে রাজ্যসভার সদস্যরা নীরবতা পালন করেন।
AC/SD/SKD
(Visitor Counter : 45
প্রধানমন্ত্রীরদপ্তর
প্রধানমন্ত্রী আগামীকাল বারাণসী ভিত্তিক এনজিও প্রতিনিধিদের সঙ্গে মত-বিনিময় করবেন
নয়াদিল্লী, ৮ জুলাই, ২০২০
কোভিড মহামারী পরিপ্রেক্ষিতে লকডাউন চলাকালীন বারাণসীর বাসিন্দারা এবং সামাজিক সংগঠনের সদস্যরা তাদের নিজস্ব প্রচেষ্টায় ও জেলা প্রশাসনের সহায়তার মাধ্যমে প্রত্যেকের জন্য সময়মতো প্রয়োজনীয় খাবারের ব্যবস্থা করেছিলেন। প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে এই ধরণের সংস্থার প্রতিনিধিদের সঙ্গে মত-বিনিময় করবেন। তাদের অভিজ্ঞতা নিয়ে কথাও বলবেন।
লকডাউন চলাকালীন বারাণসীতে শতাধিক সংগঠন জেলা প্রশাসনের খাদ্য দপ্তরের সাহায্যে এবং স্বতন্ত্র প্রচেষ্টায় ২০ লক্ষ প্যাকেটজাত খাবার এবং ২ লক্ষ শুকনো রেশন সামগ্রী বিতরণ করেছে।
খাদ্য বিতরণ ছাড়াও এই সংস্থাগুলি মাস্ক, স্যানিটাইজার ইত্যাদি সামগ্রীও বিলি করেছিল। জেলা প্রশাসন তাদেরকে ‘করোনা যোদ্ধা’ হিসেবে ভূষিত করেছে।
এই সংস্থাগুলি শিক্ষা, সামাজিক, ধর্মীয়, স্বাস্থ্য, হোটেল/সামাজিক ক্লাব এবং অন্যান্য পরিষেবা ক্ষেত্রের সঙ্গে যুক্ত।
(CG/SS/NS
কেন্দ্রীয়মন্ত্রিসভা
২০১৯-এর লোকসভা নির্বাচনের বিজ্ঞপ্তিতে অনুমোদন দিল কেন্দ্রীয় মন্ত্রিসভা
নয়াদিল্লি, ১৩ মার্চ, ২০১৯
২০১৯-এর লোকসভা নির্বাচনের বিজ্ঞপ্তিতে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত নেওয়া হয়। জনপ্রতিনিধি আইন ১৯৫১-র ১৪ নম্বর ধারার ২ নম্বর উপধারা অনুযায়ী এই বিজ্ঞপ্তিতে অনুমোদন দেওয়া হয়। এতে নির্বাচন কমিশনের ঘোষিত দিনক্ষণ অনুযায়ী সংসদীয় সংবিধান মেনে জনপ্রতিনিধিদের নির্বাচন করতে আহ্বান জানানোর সংস্হান রয়েছে।
সপ্তদশ লোকসভা গঠনের জন্য নির্বাচনী প্রক্রিয়া শুরু করতেই এই বিজ্ঞপ্তি জারি করা হয়েছে।
CG/SS/NS
(Visitor Counter : 87
ক্ষুদ্র, অতিক্ষুদ্রওমাঝারিশিল্পমন্ত্রক
ঘরোয়া প্রতিরক্ষা উৎপাদন ক্ষেত্রে ক্ষুদ্র, অতিক্ষুদ্র ও মাঝারি শিল্পোদোগ
নয়াদিল্লি, ২৮ নভেম্বর, ২০১৯
প্রতিরক্ষা মন্ত্রকের প্রতিবেদন অনুযায়ী, দেশে ঘরোয়া প্রতিরক্ষা উৎপাদন ক্ষেত্রে ক্ষুদ্র, অতিক্ষুদ্র ও মাঝারি শিল্পোদ্যোগের সংখ্যা ৮,৬৪৩।
প্রতিরক্ষা উৎপাদন ক্ষেত্র সহ সব ক্ষেত্রে ক্ষুদ্র, অতিক্ষুদ্র ও মাঝারি শিল্পোদ্যোগগুলিকে সহায়তা দেওয়ার জন্য নানা কর্মসূচি হাতে নেওয়া হয়েছে যেমন – প্রধানমন্ত্রী কর্মসংস্থান প্রকল্প, ক্ষুদ্র ও অতিক্ষুদ্র শিল্পোদ্যোগ গুচ্ছ উন্নয়ন কর্মসূচি, উত্তর-পূর্বাঞ্চল এবং সিকিমের ক্ষুদ্র, অতিক্ষুদ্র ও মাঝারি শিল্পোদ্যোগের প্রসার কর্মসূচি, টুল রুম্স অ্যান্ড টেকনলজি সেন্টার, মিশন সোলার চরখা ইত্যাদি। গোটা দেশে ঘরোয়া প্রতিরক্ষা উৎপাদনকে সহায়তা দিতে প্রতিরক্ষা মন্ত্রক নানা পদক্ষেপ নিয়েছে। এর মধ্যে রয়েছে ‘মেক-১’ ও ‘মেক-২’ প্রকল্প, ডিফেন্স ইনভেস্টর সেল এবং ইনোভেশন্স ফর ডিফেন্স এক্সেলেন্স।
লোকসভায় আজ এক প্রশ্নের লিখিত জবাবে একথা জানান কেন্দ্রীয় ক্ষুদ্র, অতিক্ষুদ্র ও মাঝারি শিল্পোদ্যোগ দপ্তরের মন্ত্রী শ্রী নীতিন গড়করি।
CG/AP/DM
(Visitor Counter : 40
বিজ্ঞানওপ্রযুক্তিমন্ত্রক
ইন্সপায়ার ফ্যাকাল্টি প্রাপক আলোক সংবেদী, আলোক নিঃসরণ, জ্বালানীর চরিত্র পরিবর্তনের জন্য আলোকিত উপাদান তৈরিতে ক্ষুদ্র স্ফটিকের পরিমার্জন ঘটিয়েছেন
নতুনদিল্লি, ১লা এপ্রিল, ২০২১
পশ্চিমবঙ্গের উত্তরবঙ্গ বিশ্ববিদ্যালয়ের রসায়ন বিভাগের ডঃ সত্যপ্রিয় ভান্ডারী পরীক্ষা নিরীক্ষা চালানোর সময় দেখেছেন ছোট্ট স্ফটিকে অতিবেগুনী রশ্মি আছড়ে পরলে সেখান থেকে নানা রঙের আলো বিচ্ছুরিত হচ্ছে।
কেন্দ্রীয় বিজ্ঞান ও প্রযুক্তি দপ্তরের ইন্সপায়ার ফ্যাকাল্টির এই ফেলোশিপ প্রাপক অতিক্ষুদ্র স্ফটিকগুলির উপরিভাগে রাসায়নিক পরিমার্জনের মাধ্যমে যে উপাদান উদ্ভাবন করেছেন, তার নাম কোয়ান্টাম ডটস বা কিউডি। এর সাহায্যে আলোক সংবেদী যন্ত্র, আলোক নিঃসৃত উপাদান এবং ফ্লুরোসেন্ট জৈব লেভেল তৈরি করা যায়।
রাসায়নিকভাবে পরিমার্জিত কিউডির উপরিভাগ আলোক রশ্মির বৈশিষ্টগুলিকে পরিবর্তন ঘটাতে পারে। এর ফলে নতুন উপাদানের সাহায্যে সাদা আলো বিচ্ছুরিত উপাদান, রোগ নির্ধারণের জন্য সংবেদী উপাদান, হাইড্রোজেন গ্যাস উৎপাদনের জন্য ফোটো ক্যাটালিস্ট , পরিবেশ দুষণের উপাদান শনাক্ত করা যেতে পারে।
ডঃ ভান্ডারী রাসায়নিক ভাবে পরিমার্জিত কোয়ান্টাম ডট বা কিউডি ব্যবহার করে অম্ল-ক্ষারের পরিমাণ নির্ধারণ, অ্যামিনো অ্যাসিড ও ভিটামিন বি১২-র উপস্থিতি, ক্যান্সার কোষের ছবি তোলা, এবং অনুঘটকের সক্রিয়তা বৃদ্ধি করেছেন।
. আই আই টি গুয়াহাটির সঙ্গে যৌথ উদ্যোগে তিনি পারদ ও তামার আয়ন শনাক্ত করার জন্য দ্বৈত নিঃসৃত ন্যানো প্রযুক্তি ব্যবহার করে একটি সংবেদী ব্যবস্থা উদ্ভাবন করেছেন ।
ইন্সপায়ার ফ্যাকাল্টি ফেলোশিপের সাহায্যে ডঃ ভান্ডারী অত্যাধুনিক জ্বালানী ও সংবেদী যন্ত্রের জন্য কিউডি ভিত্তিক আলোকিত উপাদান উদ্ভাবনের বিষয়ে কাজ করছেন, যার সাহায্যে ,বিকল্প জ্বালানীর উৎপাদন , স্বাস্থ্যর নজরদারীর জন্য উন্নত ব্যবস্থা এবং স্থিতিশীল পরিবেশ গড়ে তোলা সম্ভব হবে।
CG/CB
(Visitor Counter : 114
প্রধানমন্ত্রীরদপ্তর
মণিপুর রাজ্যের ৫০তম প্রতিষ্ঠা দিবসে প্রধানমন্ত্রীর ভাষণ
“মণিপুর রাজ্যের উত্থান-পতনের ইতিহাসে রাজ্যবাসীর প্রাণশক্তি ও একতা তাঁদের প্রকৃত শক্তির প্রতিফলন”
“বন্ধ ও প্রতিবন্ধকতা থেকে বেরিয়ে এসে মণিপুর শান্তির দাবি রাখে”
“দেশের ক্রীড়া ক্ষেত্রের চালিকাশক্তি হিসাবে মণিপুরকে গড়ে তোলা সরকারের অঙ্গীকার”
“অ্যাক্ট ইস্ট নীতির কেন্দ্রে উত্তর-পূর্বাঞ্চলে গড়ে তোলার ক্ষেত্রে মণিপুরের গুরুত্বপূর্ণ ভূমিকা রয়েছে”
“রাজ্যের উন্নয়ন যাত্রায় প্রতিবন্ধকতাকে দূর করা হয়েছে এবং আগামী ২৫ বছর মণিপুরের উন্নয়নের অমৃতকাল”
নয়াদিল্লি, ২১ জানুয়ারি, ২০২২
প্রধানমন্ত্রী শ্রী নরেন্দ্র মোদী মণিপুরের ৫০তম প্রতিষ্ঠা দিবসে রাজ্যবাসীকে অভিনন্দন জানিয়েছেন। এই উপলক্ষে রাজ্যের গৌরবময় যাত্রায় যাঁদের ত্যাগ ও তিতিক্ষা রয়েছে, প্রধানমন্ত্রী তাঁদের প্রতি শ্রদ্ধা নিবেদন করেছেন। মণিপুর রাজ্যের উত্থান-পতনের ইতিহাসে রাজ্যবাসীর প্রাণশক্তি ও একতা তাঁদের প্রকৃত শক্তির প্রতিফলন বলে শ্রী মোদী মন্তব্য করেছেন। তিনি জোর দিয়ে বলেন, রাজ্যবাসীর আশা-আকাঙ্খা সম্পর্কে বিস্তারিত তথ্য জানার ফলে তিনি তাঁদের চাহিদাগুলি উপলব্ধি করতে পেরেছেন। এর মাধ্যমে, রাজ্যের সমস্যাগুলির মোকাবিলা করা সুবিধা হয়েছে। মণিপুরের জনসাধারনের শান্তির জন্য প্রত্যাশা পূরণ হবে। আজ বন্ধ ও প্রতিবন্ধকতা থেকে বেরিয়ে এসে মণিপুর শান্তির দাবি রাখে।
প্রধানমন্ত্রী বলেছেন, ক্রীড়া ক্ষেত্রে দেশের চালিকাশক্তি হিসাবে মণিপুরকে গড়ে তুলতে সরকার অঙ্গীকারবদ্ধ। তিনি বলেন, ক্রীড়া ক্ষেত্রে মণিপুরের ছেলেমেয়েরা গুরুত্বপূর্ণ ভূমিকা রেখেছে। আর খেলাধূলার প্রতি তাঁদের উৎসাহের জন্যই দেশের প্রথম ক্রীড়া বিশ্ববিদ্যালয় মণিপুরে গড়ে উঠছে। রাজ্যের যুবক-যুবতীদের স্টার্টআপ ক্ষেত্রে সাফল্যের কথাও তিনি উল্লেখ করেন। স্থানীয় হস্তশিল্পের প্রচারের জন্য সরকারের দায়বদ্ধতার কথা শ্রী মোদী উল্লেখ করেন।
অ্যাক্ট ইস্ট নীতির কেন্দ্রে উত্তর-পূর্বাঞ্চলে গড়ে তোলার ক্ষেত্রে মণিপুরের গুরুত্বপূর্ণ ভূমিকা রয়েছে বলে প্রধানমন্ত্রী জানান। তিনি বলেন, ডবল ইঞ্জিন সরকারের আমলে মণিপুরে দীর্ঘ প্রতিক্ষিত রেল যোগাযোগ ব্যবস্থা গড়ে উঠেছে। জিরিবাম-তুপুল-ইম্ফল রেলপথ সহ রাজ্যের যোগাযোগ ব্যবস্থা গড়ে তোলার জন্য কোটি কোটি টাকা ব্যয় করা হচ্ছে। একইভাবে, ইম্ফল বিমানবন্দরও আন্তর্জাতিক বিমানবন্দরের মর্যাদা পাচ্ছে। এর ফলে, দিল্লি, কলকাতা এবং বেঙ্গালুরুর সঙ্গে উত্তর-পূর্বাঞ্চলের যোগসূত্র আরও দৃঢ় হবে। মণিপুর, ভারত-মায়ানমার-থাইল্যান্ডের ত্রিস্তরীয় মহাসড়কের সুবিধাও পাবে। এই অঞ্চলে ৯ হাজার কোটি টাকার প্রাকৃতিক গ্যাস পাইপলাইন বসানো হবে।
শ্রী মোদী বলেন, রাজ্যের উন্নয়ন যাত্রায় প্রতিবন্ধকতাকে দূর করা হয়েছে এবং আগামী ২৫ বছর হবে মণিপুরের উন্নয়নের অমৃতকাল। তিনি তাঁর বক্তব্যের শেষে ডবল ইঞ্জিন সরকারের উন্নয়নের সাফল্য কামনা করেন।
CG/CB/SB
(
প্রতিরক্ষামন্ত্রক
অ্যাপাশে অ্যাটাক হেলিকপ্টার বিমানবাহিনীতে সামিল করা হল
নয়াদিল্লি, ৩ সেপ্টেম্বর, ২০১৯
ভারতীয় বিমানবাহিনীতে আজ এএইচ-৬৪ই অ্যাপাশে অ্যাটাক হেলিকপ্টার আনুষ্ঠানিকভাবে সামিল করা হয়েছে। এই উপলক্ষে বায়ুসেনার পাঠানকোট বিমানঘাঁটিতে আয়োজিত এক অনুষ্ঠানে এয়ার চিফ মার্শাল বি এস ধানোয়া প্রধান অতিথি হিসেবে উপস্থিত ছিলেন।
অনুষ্ঠানে বায়ুসেনা প্রধান বি এস ধানোয়া বলেন, এমআই-৩৫ হেলিকপ্টারের পরিবর্তে অ্যাপাশে অ্যাটাক হেলিকপ্টারগুলি কেনা হচ্ছে। অ্যাপাশে অ্যাটাক হেলিকপ্টারের সাহায্যে ট্যাঙ্ক বিধ্বংসী ক্ষেপণাস্ত্র ধ্বংস করার ক্ষমতা রয়েছে। বায়ু থেকে বায়ুতে নিক্ষেপযোগ্য ক্ষেপণাস্ত্র, রকেট ও অন্যান্য আগ্নেয়াস্ত্র ধ্বংস করে দিতে পারে এই হেলিকপ্টার। সারা বিশ্ব জুড়ে একাধিক ঐতিহাসিক অভিযানে অ্যাপাশে হেলিকপ্টারকে সামিল করা হয়েছে। ভারতীয় বিমানবাহিনীর চাহিদা অনুযায়ী এই হেলিকপ্টারগুলি তৈরি করা হয়েছে। নির্দিষ্ট সময়ের মধ্যেই আটটি এ ধরনের হেলিকপ্টার বিমানবাহিনীর হাতে আসায় বায়ুসেনা প্রধান সন্তোষ প্রকাশ করেন।
উল্লেখ করা যেতে পারে, ২২টি অ্যাপাশে অ্যাটাক হেলিকপ্টার সরবরাহের জন্য ভারতীয় বিমানবাহিনী দ্য বোয়িং কোম্পানি এবং মার্কিন যুক্তরাষ্ট্র সরকারের সঙ্গে চুক্তি স্বাক্ষর করে। নির্দিষ্ট সময়সীমা মেনেই আটটি এ ধরনের হেলিকপ্টার ভারতীয় সেনাবাহিনীর হাতে এসেছে। বাকি হেলিকপ্টারগুলি চুক্তি অনুযায়ী ২০২০-র মার্চের মধ্যে সরবরাহ করা হবে। ভারতের পশ্চিমাঞ্চলে অ্যাপাশে অ্যাটাক হেলিকপ্টারগুলিকে বাহিনীর কাজে লাগানো হবে।
CG/BD/DM
(Visitor Counter : 92
প্রধানমন্ত্রীরদপ্তর
প্রধানমন্ত্রী ২৯ ফেব্রুয়ারি দেশ জুড়ে ১০ হাজার কৃষিপণ্য উৎপাদক সংগঠন চালু করবেন
নয়াদিল্লি, ২৮ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী ২৯শে ফেব্রুয়ারি চিত্রকূটে দেশ জুড়ে ১০ হাজার কৃষিপণ্য উৎপাদক সংগঠন  চালু করবেন।
দেশের প্রায় ৮৬ শতাংশ কৃষক হলেন ক্ষুদ্র অথবা প্রান্তিক চাষি যাঁদের হাতে ১.১ হেক্টরেরও কম জমি রয়েছে। প্রযুক্তি, বীজের মান, সার এবং কীটনাশক সহ অন্যান্য নানা আর্থিক বিষয়ে এই সমস্ত ক্ষুদ্র, প্রান্তিক এবং ভূমিহীন কৃষকরা নানারকমের চ্যালেঞ্জের সম্মুখীন হন। আর্থিক সামর্থ্যের অভাবে তাঁরা তাঁদের উৎপাদিত পণ্য বাজারজাত করতেও সমস্যার সম্মুখীন হন।
এই ধরনের ক্ষুদ্র, প্রান্তিক এবং ভূমিহীন কৃষকরা সমষ্টিগতভাবে এই এফপিও-গুলি থেকে সাহায্য পাবেন। এর ফলে তাঁরা একত্রিত হয়ে এই সমস্যাগুলির সমাধান করতে পারবেন। এফপিও-র সদস্যরা একজোট হয়ে প্রযুক্তি, অর্থ এবং বাজারের সুবিধা লাভ করার মধ্য দিয়ে তাঁদের রোজগার বাড়াতে সক্ষম হবেন।
পিএম-কিষাণ যোজনার বর্ষপূর্তি
এই অনুষ্ঠানে পিএম-কিষাণ যোজনার বর্ষপূর্তিও উদযাপন করা হবে।
মোদী সরকার প্রধানমন্ত্রী কিষাণ সম্মান নিধি  প্রকল্প চালু করেছিলেন যার উদ্দেশ্য হল কৃষকদের আর্থিকভাবে সাহায্য করা যার ফলে তাঁরা তাঁদের কৃষিকাজ এবং গার্হস্থ্য জীবনের ব্যয়গুলি সহজে মেটাতে পারবেন।
এই প্রকল্পের আওতায় সুবিধাভোগীরা প্রতি বছর ৬ হাজার টাকা করে পেয়ে থাকেন। ২ হাজার টাকা করে বছরে তিনবার এই টাকা দেওয়া হয়। অনলাইনের মাধ্যমে সুবিধাভোগীদের ব্যাঙ্ক অ্যাকাউন্টে সরাসরি এই টাকা চলে যায়।
২০১৯-এর ২৪শে ফেব্রুয়ারি এই প্রকল্পটি চালু হয়েছিল যার চলতি বছরের ২৪শে ফেব্রুয়ারি সফল বর্ষপূর্তি হয়েছে।
দ্বিতীয় পর্যায়ে ক্ষমতা গ্রহণের পর মোদী সরকার এক ঐতিহাসিক সিদ্ধান্তে এই পিএম-কিষাণ যোজনার সুবিধা সমস্ত কৃষকের মধ্যে পৌঁছে দেওয়ার উদ্যোগ নেয়।
কিষাণ ক্রেডিট কার্ডের সঙ্গে পিএম-কিষাণ প্রকল্পের সুবিধাভোগীদের জন্য বিশেষ ব্যবস্থা
প্রধানমন্ত্রী ২৯শে ফেব্রুয়ারি পিএম-কিষাণ যোজনায় যে সমস্ত সুবিধাভোগীরা এখনও কিষাণ ক্রেডিট কার্ড পাননি, তাঁদের এই কার্ড বন্টনের কর্মসূচির সূচনা করবেন।
পিএম-কিষাণ যোজনার আওতায় প্রায় ৮ কোটি ৫০ লক্ষ সুবিধাভোগীর মধ্যে ৬ কোটি ৫০ লক্ষের বেশি সুবিধাভোগী ইতিমধ্যেই এই কার্ড পেয়েছেন।
বাকি প্রায় ২ কোটি পিএম-কিষাণ সুবিধাভোগীদের মধ্যে এখন এই কিষাণ ক্রেডিট কার্ড বন্টন করা হবে।
১২ থেকে ২৬শে ফেব্রুয়ারি পর্যন্ত পিএম-কিষাণ যোজনার আওতায় সমস্ত সুবিধাভোগীরা যেন বিশেষ হারে ঋণ পান সেই লক্ষ্যে একটি উদ্যোগ নেওয়া হয়েছিল। সুবিধাভোগীদের একটি এক পাতার ফর্ম দেওয়া হয়েছে যেখানে তাঁরা তাঁদের ব্যাঙ্কের অ্যাকাউন্ট নম্বর, জমির রেকর্ডের বিস্তারিত তথ্য ছাড়াও একটি ঘোষণাপত্রে স্বাক্ষর করেছেন যেখানে উল্লেখ করা আছে অন্য কোন ব্যাঙ্কের শাখার কিষাণ ক্রেডিট কার্ড তাঁরা ব্যবহার করেন না।
২৬শে ফেব্রুয়ারির মধ্যে যেসব পিএম-কিষাণ যোজনার সুবিধাভোগীরা এই ফর্ম জমা দিয়েছেন, তাঁদের ২৯শে ফেব্রুয়ারি কিষাণ ক্রেডিট কার্ড দেওয়া হবে।
CG/CB/DM
(Visitor Counter : 71
|
নারীওশিশুবিকাশমন্ত্রক
|
চাইল্ড হেল্পলাইন পরিষেবা
নয়াদিল্লি, ১৭ সেপ্টেম্বর, ২০২০
চাইল্ডলাইন ইন্ডিয়া ফাউন্ডেশনে ২০১৮-র জানুয়ারি থেকে ২০২০-র আগস্ট মাস পর্যন্ত মাসিক ভিত্তিতে প্রাপ্ত ফোনকলের সংখ্যা নিম্নরূপ :
|
|
মাস
|
|
সাল
|
|
|
|
২০১৮
|
|
২০১৯
|
|
২০২০
|
|
মোট
|
|
জানুয়ারি
|
|
৯,৩৫,৩৬০
|
|
৬,২০,৪১২
|
|
৫,৬৩,৩৮৮
|
|
২১,১৯,১৬০
|
|
ফেব্রুয়ারি
|
|
৯,১৭,২৬৭
|
|
৫,৬১,৬৪৬
|
|
৭,২০,৬৯৬
|
|
২১,৯৯,৬০৯
|
|
মার্চ
|
|
১২,০৭,৮১১
|
|
৭,০৯,২৫৯
|
|
৯,৮৩,৫১৩
|
|
২৯,০০,৫৮৩
|
|
এপ্রিল
|
|
১১,৮৫,১১৯
|
|
৭,১৬,০৮১
|
|
৫,৮৬,১৯৫
|
|
২৪,৮৭,৩৯৫
|
|
মে
|
|
১২,৩৮,৯০৮
|
|
৭,৩৭,৯২৬
|
|
৫,২৭,২১০
|
|
২৫,০৪,০৪৪
|
|
জুন
|
|
১১,১২,৭১৪
|
|
৬,৮৫,০৭৮
|
|
৪,৯১,৯৬৩
|
|
২২,৮৯,৭৫৫
|
|
জুলাই
|
|
৯,১৭,৯৯৬
|
|
৭,১৯,৮০৩
|
|
৪,৮২,৫৭০
|
|
২১,২০,৩৬৯
|
|
আগস্ট
|
|
৭,৭৩,৭৭৯
|
|
৬,২৯,৯৮৭
|
|
৪,৬২,৭৪৩
|
|
১৮,৬৬,৫০৯
|
|
সেপ্টেম্বর
|
|
৭,৭৭,৩৩২
|
|
৬,৪০,৫১৬
|
|
-
|
|
১৪,১৭,৮৪৮
|
|
অক্টোবর
|
|
৭,৭৫,৪০৪
|
|
৬,৫১,৭৫৩
|
|
-
|
|
১৪,২৭,১৫৭
|
|
নভেম্বর
|
|
৭,৪৯,৬৭১
|
|
৫,৯৮,১৬২
|
|
-
|
|
১৩,৪৭,৮৩৩
|
|
ডিসেম্বর
|
|
৬.৯৬,৩১৬
|
|
৫,৯৪,০৪৬
|
|
-
|
|
১২,৯০,৩৬২
|
|
মোট
|
|
১,১২,৮৭,৬৭৭
|
|
৭৮,৬৪,৬৬৯
|
|
৪৮,১৮,২৭৮
|
|
২,৩৯,৭০,৬২৪
রাজ্যসভায় আজ এক লিখিত জবাবে এই তথ্য জানিয়ে মহিলা ও শিশুকল্যাণ মন্ত্রী শ্রীমতী স্মৃতি জুবিন ইরানি আরও বলেন, বর্তমানে চাইল্ডলাইন পরিষেবা ৫৯৪টি জেলায় চালু রয়েছে। ২০১৮-র ১ জানুয়ারি পর্যন্ত এই পরিষেবা ৪১৩ জেলায় চালু ছিল। অবশ্য চলতি বছরের ১৫ সেপ্টেম্বর পর্যন্ত এই পরিষেবা ৫৯৪টি জেলাতে সম্প্রসারিত হয়েছে। চাইল্ড হেল্পলাইনে ফোন করার পর অপেক্ষার সময়সীমা নির্ভর করে লাইনের ব্যস্ততা ও ফোনকলারদের জবাব দেওয়ার সময়ের ওপর। অবশ্য, চাইল্ডলাইন পরিষেবার সঙ্গে যুক্ত দল ফোনকল পাওয়ার এক ঘন্টার মধ্যেই ঘটনাস্থলে পৌঁছে যায়। তবে, পৌঁছে যাওয়ার বিষয়টি বিভিন্ন বিষয়ের ওপর যেমন পার্বত্য এলাকা, মহানগর, পরিবহণের সুবিধা প্রভৃতির ওপর নির্ভরশীল। চাইল্ডলাইন পরিষেবার কাজকর্ম পুনর্গঠনের কাজ খতিয়ে দেখার জন্য বিভাগীয় প্রতিমন্ত্রীর নেতৃত্বে একটি কমিটি গঠন করা হয়েছে বলেও শ্রীমতী ইরানি জানান।
CG/BD/DM
প্রধানমন্ত্রীরদপ্তর
ফ্রান্সের প্যারিসে পৌঁছলেন প্রধানমন্ত্রী
নয়াদিল্লি, ১৩ জুলাই, ২০২৩
প্রধানমন্ত্রী শ্রী নরেন্দ্র মোদী ১৩ জুলাই, ২০২৩ বিকেলে প্যারিসে পৌঁছেছেন।
বিশেষ সৌজন্য দেখিয়ে ফ্রান্সের প্রধানমন্ত্রী শ্রীমতী এলিজাবেথ বর্নে বিমানবন্দরে গিয়ে প্রধানমন্ত্রী মোদীকে স্বাগত জানান। তাঁকে আনুষ্ঠানিক অভ্যর্থনা জানানো হয়, দেওয়া হয় গার্ড অফ অনার।
প্রধানমন্ত্রী মোদী ফ্রান্সের প্রেসিডেন্ট শ্রী ইমানুয়েল ম্যাক্রঁ-র আমন্ত্রণে বাস্তিল দিবস কুচকাওয়াজে প্রধান অতিথির আসন অলঙ্কৃত করবেন। ভারত-ফ্রান্স কৌশলগত অংশীদারিত্বের রজত জয়ন্তী বর্ষপূর্তির সময়ে প্রধানমন্ত্রীর এই সফর।
CG/SD/DM/
(
প্রতিরক্ষামন্ত্রক
মাদাগাস্কারে মানবিক সহায়তা পৌঁছে দিতে ভারতীয় নৌ-বাহিনীর ‘অপারেশন ভ্যানিলা’
নয়াদিল্লি, ২৯ জানুয়ারি, ২০২০
ভারত মহাসাগরের দক্ষিণাঞ্চলে মোতায়েন ভারতীয় নৌ-বাহিনীর জাহাজ ‘ঐরাবত’ দ্বীপরাষ্ট্র মাদাগাস্কারের অনুরোধের প্রেক্ষিতে সে দেশের দিকে যাত্রা শুরু করেছে। বাহিনীর এই জাহাজটি ঘূর্নিঝড় ‘দিয়ানে’ ক্ষতিগ্রস্ত এই দ্বীপরাষ্ট্রের মানুষের কাছে মানবিক সহায়তা পৌঁছে দেবে। ‘অপারেশন ভ্যানিলা’ কর্মসূচির অঙ্গ হিসেবে ‘ঐরাবত’ মাদাগাস্কারে বিপর্যয় পরবর্তী ক্ষতিগ্রস্ত মানুষের ত্রাণ ও উদ্ধারে সে দেশের কর্তৃপক্ষকে সাহায্য করবে। সে দেশের সরকার এবং ভারতীয় দূতাবাসের সহযোগিতায় জাহাজটি ক্ষতিগ্রস্ত ও বন্যা বিধ্বস্ত মানুষের কাছে চিকিৎসা পরিষেবা, খাদ্যদ্রব্য, পানীয় জল ও অন্যান্য প্রয়োজনীয় ত্রাণসামগ্রী পৌঁছে দেবে।
বর্তমানে দ্বীপরাষ্ট্র মাদাগাস্কারে বিপর্যয় পরবর্তী পরিস্থিতির ওপর নজর রাখা হচ্ছে এবং ভারতীয় নৌ-বাহিনী সে দেশের মানুষের কাছে প্রয়োজনীয় যাবতীয় সহায়তা পৌঁছে দিতে প্রস্তুত রয়েছে।
CG/BD/DM
(Visitor Counter : 96
অর্থমন্ত্রক
রাষ্ট্রায়ত্ত ব্যাঙ্কগুলি অক্টোবর মাসে গ্রাহক সচেতনতা শিবির আয়োজন করেছে
নয়াদিল্লি, ২১ নভেম্বর, ২০১৯
কেন্দ্রীয় অর্থমন্ত্রী গত সেপ্টেম্বর মাসে রাষ্ট্রায়ত্ত ব্যাঙ্কগুলিকে গ্রাহক সচেতনতা বাড়ানোর জন্য এবং তাঁদের কাছে আরও সহজে বিভিন্ন পরিষেবা পৌঁছে দেওয়ার লক্ষ্যে কর্মশিবির আয়োজন করার নির্দেশ দেন। সেই অনুসারে রাষ্ট্রায়ত্ত ব্যাঙ্কগুলি এবং ব্যাঙ্ক বহির্ভূত আর্থিক প্রতিষ্ঠানগুলি গত ১ অক্টোবর থেকে ৯ অক্টোবর পর্যন্ত প্রথম পর্যায়ে ২২৬টি জেলায় এ ধরনের শিবির আয়োজন করে। দ্বিতীয় পর্যায়ে গত ২১ অক্টোবর থেকে ২৫ অক্টোবর পর্যন্ত ১৪৮টি জেলায় শিবির আয়োজিত হয়েছে। এই শিবিরগুলিতে ঋণ গ্রহণের ক্ষেত্রে প্রয়োজনীয় নীতি-নির্দেশ ও শর্তাবলী, নতুন ব্যাঙ্ক অ্যাকাউন্ট খোলা, ভীম অ্যাপের সাহায্যে আর্থিক লেনদেন প্রভৃতি বিষয়ে সাধারণ মানুষকে সচেতন করা হয়। রাষ্ট্রায়ত্ত ব্যাঙ্কের শাখাগুলির পক্ষ থেকেও এ ধরনের শিবিরে সাধারণ মানুষকে ব্যাঙ্কিং পরিষেবার সুযোগ-সুবিধা সম্বন্ধে সচেতন করা হয়েছে।
আয়োজিত শিবির এবং ব্যাঙ্ক শাখাগুলি থেকে কেবল গত অক্টোবর মাসেই ২ লক্ষ ৫২ হাজার ৫৮৯ কোটি টাকা ঋণ দেওয়া হয়েছে। নিউ টার্ম লোন হিসেবে দেওয়া হয়েছে ১ লক্ষ ৫ হাজার ৫৯৯ কোটি টাকা। এছাড়াও, নিউ ওয়ার্কিং ক্যাপিটাল লোন হিসেবে ৪৬,৮০০ কোটি টাকা বন্টন করা হয়েছে। ব্যাঙ্ক-বহির্ভূত আর্থিক প্রতিষ্ঠানগুলিকে অক্টোবর মাসে ঋণ সহায়তা হিসেবে দেওয়া হয়েছে ১৯,৬২৭ কোটি ২৬ লক্ষ টাকা।
উল্লেখ করা যেতে পারে, রাষ্ট্রায়ত্ত ব্যাঙ্কগুলির গ্রাহক সচেতনতা শিবিরের অঙ্গ হিসেবে প্রদেয় ঋণের মধ্যে কেবল অক্টোবর মাসেই গৃহ ঋণ খাতে ১২,১৬৬ কোটি টাকা, গাড়ি ঋণ বাবদ ৭,০৮৫ কোটি টাকা, শিক্ষা খাতে ঋণ বাবদ ৪২৫ কোটি টাকা, ব্যক্তিগত ঋণ হিসেবে ১৫,২৫০ কোটি টাকা, ক্ষুদ্র ও মাঝারি শিল্পক্ষেত্রে ৩৭,২১০ কোটি টাকা, কৃষি ঋণ হিসেবে ৪০,৫০৪ কোটি টাকা, কর্পোরেট খাতে ১ লক্ষ ২২ হাজার ৭৮৫ কোটি টাকা দেওয়া হয়েছে। বিভিন্ন রাষ্ট্রায়ত্ত ব্যাঙ্কের কাছ থেকে পাওয়া তথ্যের ভিত্তিতে অর্থ মন্ত্রকের পক্ষ থেকে এই পরিসংখ্যান দেওয়া হয়েছে।
SSS/BD/DM
(Visitor Counter : 58
প্রধানমন্ত্রীরদপ্তর
অরুণাচল প্রদেশের গাংখার-এ শার নিমা তোশো সুম নাময়িগ লাখাং -এর উদ্বোধনের প্রশংসা প্রধানমন্ত্রীর
নয়াদিল্লি, ১৭ এপ্রিল, ২০২৩
প্রধানমন্ত্রী শ্রী নরেন্দ্র মোদী অরুণাচল প্রদেশের গাংখার-এ মুখ্যমন্ত্রী শ্রী পেমা খান্ডু শার নিমা তোশো সুম নাময়িগ লাখাং -এর উদ্বোধন করায় প্রশংসা করেছন।
অরুণাচল প্রদেশের মুখ্যমন্ত্রী পেমা খান্ডুর এক ট্যুইট ভাগ করে নিয়ে প্রধানমন্ত্রী ট্যুইট করে বলেছেন :
“এই পবিত্র স্থান ভারতের বিভিন্ন প্রান্ত থেকে মানুষকে আকৃষ্ট করুক এবং বৌদ্ধ ধর্মের সঙ্গে আমাদের রাষ্ট্রের যে নিবিড় সংযোগ তাকে আরও গভীরতা দিক।”
PG/AB/DM
(
প্রধানমন্ত্রীরদপ্তর
কেবলমাত্র এক বছরেই এক লক্ষ কোটি টাকা মূল্যের বরাত পাওয়ায় প্রধানমন্ত্রী সরকারি ই-মার্কেটপ্লেস  ব্যবস্থার প্রশংসা করেছেন
নতুন দিল্লি, ২৪ মার্চ, ২০২২
২০২১-২২ অর্থবর্ষে বার্ষিক এক লক্ষ কোটি টাকার বরাত পাওয়ায় প্রধানমন্ত্রী শ্রী নরেন্দ্র মোদী সরকারি ই-মার্কেটপ্লেস  ব্যবস্থার প্রশংসা করেছেন। তিনি বলেছেন, এই ব্যবস্থায় বিশেষ করে ক্ষুদ্র ও মাঝারি শিল্পসংস্থাগুলির ক্ষমতা বেড়েছে। এমনকি, মোট বরাতের ৫৭ শতাংশই ক্ষুদ্র ও মাঝারি শিল্পসংস্থার কাছ থেকে সংগ্রহ করা হয়।
এক ট্যুইটে প্রধানমন্ত্রী বলেছেন, "কেবলমাত্র এক বছরেই @GeM_India-র এক লক্ষ কোটি টাকার বরাত পাওয়ার খবর জেনে অত্যন্ত আনন্দিত। গতবছরের তুলনায় এবার বরাতের ক্ষেত্রে লক্ষ্যণীয় অগ্রগতি হয়েছে। জেম ব্যবস্থায় বিশেষ করে ক্ষুদ্র ও মাঝারি শিল্প সংস্থাগুলির ক্ষমতায়ণ ঘটছে এবং মোট বরাতের ৫৭ শতাংশই এধরণের সংস্থাগুলির কাছ থেকে সংগ্রহ করা হয়।"
CG/BD/AS/
(
আদিবাসীবিষয়কমন্ত্রক
Mygov.in–এর সহযোগিতায় ট্রাইফেইড “ট্রাইবস্ ইন্ডিয়ার ব্র্যান্ড অ্যাম্বাসেডর হোন” এবং “ট্রাইবস্ ইন্ডিয়ার বন্ধু হোন” শীর্ষক প্রতিযোগিতার সূচনা করেছে
নতুন দিল্লি, ০৩ এপ্রিল, ২০২১
ভারত সরকারের উপজাতি বিষয়ক মন্ত্রকের অন্তর্গত উপজাতি সমবায় বিপণন উন্নয়ন সংগঠন লিমিটেড  Mygov.in-এর সহযোগিতায় “ট্রাইবস্ ইন্ডিয়ার ব্র্যান্ড অ্যাম্বাসেডর হোন” এবং “ট্রাইবস্ ইন্ডিয়ার বন্ধু হোন” শীর্ষক দুটি প্রতিযোগিতার সূচনা করেছে।
উপজাতিদের দক্ষতা, সংস্কৃতি এবং জীবন যাত্রাকে প্রচারের আলোয় নিয়ে আসতে এই প্রতিযোগিতার সূচনা করা হয়েছে। উদ্ভাবনী এই প্রতিযোগিতার মাধ্যমে উপজাতি ঐতিহ্য, শিল্পকলা, কুরু শিল্প সম্পর্কে সাধারণ মানুষকে সচেতন করে তোলা সম্ভবপর হবে। একই সঙ্গে উপজাতি ঐতিহ্য সম্পর্কে আরও জ্ঞানের প্রসার ঘটবে। সচেতনতার সঙ্গে সঙ্গে সাধারণ নাগরিকের মধ্যে উপজাতিদের পণ্য কেনার আগ্রহ বাড়বে। এর ফলে উপজাতিদের ক্ষমতায়ণ সম্ভবপর হয়ে উঠবে।
“ট্রাইবস্ ইন্ডিয়ার ব্র্যান্ড অ্যাম্বাসেডর হোন” শীর্ষক এই প্রতিযোগিতার মাধ্যমে সারা দেশের মানুষের কাছ থেকে যে কোনো উপজাতীয় পণ্যের বৈশিষ্ট্যের ওপর গল্প জমা দেওয়ার আহ্বান জানানো হয়েছে। এই গল্পে তাদের অভিজ্ঞতার কথা তুলে ধরে বলা হয়েছে। ৩০ সেকেন্ড থেকে ৫ মিনিটের মধ্যে সংক্ষিপ্ত ভিডিও আকারে গল্পগুলি পাঠাতে বলা হয়েছে। পুরুষ বা মহিলাদের উপজাতি বিষয়ক পণ্য যেমন পোশাক, গহনা, আনুসাঙ্গিক সামগ্রী, ধাতব কারুশিল্প, পোড়া মাটির জিনিস পত্র, বেত ও বাঁশের সামগ্রী, আসবাবপত্র, ঘর সাজানোর জিনিস ইত্যাদির বিষয়ের ওপর গল্পগুলি তৈরি করে ইউটিউবে আপলোড করতে হবে এবং তার ভিডিও লিঙ্ক জমা দিতে হবে। আগামী ১৪ মে পর্যন্ত এই প্রতিযোগিতা চলবে। ৫০ জন প্রতিযোগীকে বেছে নেওয়া হবে এবং পুরস্কার প্রদান করা হবে। এই বিষয়ে বিস্তারিত জানা যাবে – https://www.mygov.in/task/be-brand-ambassador-tribes-india/ মাধ্যমে।
ফেব্রুয়ারি মাসে Mygov.in-এর সহযোগিতায় ভারতীয় সংস্কৃতি নিয়ে প্রথম ক্যুইজ প্রতিযোগিতা আয়োজন করা হয়। এই প্রতিযোগিতায় সাফল্য লাভ করার পর ট্রাইফেইড “ট্রাইবস্ ইন্ডিয়ার বন্ধু হোন” শীর্ষক দ্বিতীয় ক্যুইজ প্রতিযোগিতার আয়োজন করেছে। দোসরা এপ্রিল থেকে ১৪ মে পর্যন্ত চলবে এই প্রতিযোগিতা। এই ক্যুইজ প্রতিযোগিতার ৫০ জন বিজয়ীকে পুরস্কার প্রদান করা হবে। এই প্রতিযোগিতায় অংশ নেওয়ার জন্য ক্লিক করুন – https://quiz.mygov.in/quiz/be-a-friend-of-tribes-india-2021/ লিঙ্কে।
দেশের মোট জনসংখ্যার ৮ শতাংশ মানুষ উপজাতি সম্প্রদায় ভুক্ত। এই সম্প্রদায় মানুষেরা সমাজের সুবিধা বঞ্চিত শ্রেণীর অন্তর্ভুক্ত। তাদেরকে সমাজের মূল ধারার সঙ্গে যুক্ত করে তুলতে আর্থিকভাবে সাবলম্বী করে তোলা প্রয়োজন। তাই তাদের শিল্প নৈপুণ্য বিষয়ে সংরক্ষণ ও প্রচার করা দরকার। উপজাতি বিষয়ক মন্ত্রকের আওতাধীন ট্রাইফেইড এই প্রান্তিক উপজাতি সম্প্রদায়ের মানুষের জীবন যাত্রার মানোন্নয়নে এক নোডাল এজেন্সি হিসেবে কাজ করে চলেছে। সমৃদ্ধশালী, বৈচিত্র্যময় দেশে আদিবাসী সম্প্রদায়ের মানুষের সংস্কৃতিকে তুলে ধরতে এবং উপজাতি সম্প্রদায়ের মানুষকে সহায়তা প্রদান করার জন্য ট্রাইফেড একাধিক উদ্যোগ গ্রহণ করেছে। প্রধানমন্ত্রীর লক্ষ্যই হলো স্থানীয় পণ্যের বিষয়ে প্রচার। এরই অঙ্গ হিসেবে আত্মনির্ভর ভারত অভিযানের সঙ্গে সামঞ্জস্য বজায় রেখে এই পদক্ষেপ গ্রহণ করা হয়েছে।
CG/SS/SKD/
(Visitor Counter : 178